Uznesenie Súdneho dvora (štvrtá komora) zo 17. januára 2013 (návrh na začatie prejudiciálneho konania, ktorý podal Vrhovno sodišče - Slovinsko) - Jožef Grilc/Slovensko zavarovalno združenje GIZ
(vec C-541/11)
(Článok 104 ods. 3 druhý pododsek rokovacieho poriadku - Poistenie zodpovednosti za škodu spôsobenú prevádzkou motorových vozidiel - Smernica 2000/26/ES - Orgány pre náhradu škody - Návrh na náhradu škody podaný na vnútroštátny súd)
Jazyk konania: slovinčina
Vnútroštátny súd, ktorý podal návrh na začatie prejudiciálneho konania
Vrhovno sodišče
Účastníci konania
Dovolateľ: Jožef Grilc
Odporca: Slovensko zavarovalno združenje GIZ
Predmet veci
Návrh na začatie prejudiciálneho konania - Vrhovno sodišče Republike Slovenije - Výklad článku 6 ods. 1 prvého pododseku smernice Európskeho parlamentu a Rady 2000/26/ES zo 16. mája 2000 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel a o zmene a doplnení smerníc Rady č. 73/239/EHS a 88/357/EHS (Štvrtá smernica o poistení motorových vozidiel) (Ú. v. ES L 181, s. 65; Mim. vyd. 06/003, s. 331) - Pojem "žiadosť o náhradu škody" a "zodpovedný za poskytnutie náhrady škody" - Pasívna legitimácia orgánu pre náhradu škody
Výrok
Článok 6 ods. 1 smernice Európskeho parlamentu a Rady 2000/26/ES zo 16. mája 2000 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel a o zmene a doplnení smerníc Rady č. 73/239/EHS a 88/357/EHS (Štvrtá smernica o poistení motorových vozidiel) sa má vykladať v tom zmysle, že na jednej strane môže poškodená osoba požiadať o náhradu spôsobenej škody na orgáne pre náhradu škody za podmienok stanovených v uvedenom článku a na druhej strane treba túto žiadosť nutne podať najprv na tomto orgáne, čím nie je dotknutá možnosť poškodenej osoby, aby sa následne prípadne obrátila na miestne príslušný súd v prípade, že uvedený orgán odmietne vyhovieť jej žiadosti.
____________
1 - Ú. v. EÚ C 25, 28.1.2012.